open-index/open-wikipedia-markdown huggingface dataset:
Безимено семејство

***Безимено семејство*** () ― авантуристички роман од Жил Верн од 1889 година за животот на едно семејство во Долна Канада (денешен Квебек) за време на Долноканадскиот бунт од 1837 и 1838 година, кој барал независна и демократска република за Долна Канада. Во книгата, двајцата синови на еден предавник се борат во бунтот во обид да го надоместат злосторството на нивниот татко.

## Популарна култура
Изданието од 1978 година, објавено во француската издавачка куќа „Union générale d’éditions“, на насловната страница го прикажала споменувањето „Pour un Québec libre“ (За слободен Квебек). Ова било една деценија по слободниот говор на францускиот претседател Шарл де Гол , „Да живее Квебек“, две години по првиот избор на современата партија за независност во Квебек, Квебешка партија, и две години пред нивниот ветен референдум за независност во 1980 година. Левеск, исто така, имал важна државна посета во Франција една година претходно.

## Надворешни врски

* Слики од разни елаборирани корици на книги од романот.

Категорија:Дела од Жил Верн
Категорија:Книги од 1889 година
Пат до Франција

***Пат до Франција*** () ― авантуристички роман од 1887 година, напишан од Жил Верн за измислен капетан Наталис Делпјер од француската војска, со сценографија во 1792 година, непосредно пред Француските револуционерни војни.

## Наводи

## Надворешни врски

* ''Пат до Франција''  достапен во збирката на Жил Верн  (на француски)

Категорија:Дела на Жил Верн
Категорија:Книги од 1887 година
Лотариско ливче

: *Забелешка: [[Антон Павлович Чехов|Антон Чехов]] (1860 &#x2013; 1904), исто така, напишал расказ наречен „Лотариско ливче“.*

***Лотариско ливче*** () ― авантуристички роман напишан од Жил Верн во 1886 година.

## Надворешни врски
*  
*  

Категорија:Статии со врски до проектот „Гутенберг“
Категорија:Дела од Жил Верн
Категорија:Книги од 1886 година
Ирмелин Сандман Лилиус

мини|Фотографија од Ирмелин Лилиус
**Рут Ирмелин Сандман Лилиус ** (родена на 14 јуни 1936 година) е финска писателка на шведски јазик.

## Биографија
Ирмелин Сандман е родена во Хелсинки. Нејзината прва книга, *Песна за трол*, била објавена во 1955 година. Има напишано сликовници и романи за деца, како и книги за возрасни и поезија, а работи и како преведувач и рецензент. Меѓу нејзините најпознати дела е големата хроника за фиктивниот град Тулавал на јужниот брег на Финска, која таа ја опишала во различни времиња и од гледна точка на различни луѓе, во повеќе од десетина книги. Таа, исто така, напишала неколку автобиографски дела (некои заедно со нејзината сестра Хеди), како и романи каде главниот лик се базира на нејзината ќерка.

Во 1957 година, се омажила за сликарот и вајар Карл-Густаф Лилиус. Во 2003 година, бил објавен првиот том од нејзината биографија за нејзиниот сопруг, со наслов *Седум илјади години* четвртиот и последен том бил објавен во 2017 година.

Нејзините книги се преведени на 16 јазици. Меѓу книжевните награди што ги добила се шведските награди Плакета Нилс Холгерсон (во 1972 година) и наградата Астрид Линдгерн (во 1976 година), и финската награда Топелиусприсет(во 1980 година).

Лилиус исто така била на листата на почести на ИББУ за 1974 година и 2002 година.

## Наводи

## Надворешни врски
* Sandman Lilius, Irmelin, 1936, at Library of Congress Authorities, with 21 catalogue records

Категорија:Фински писатели
Категорија:Родени во 1936 година
Савиња

мини|Водопадот Ринка — извор на Савиња.
**Савиња** () — река во североисточна Словенија која тече низ Горната и Долнања Савињска Долина и градовите Цеље и Лашко. Почнува како главна река во Савињските Алпи и завршува како притока на Сава кај селото Зидани Мост. Долга е 101,75&nbsp;км и има сливна површина од . Неретко знае да се поплавува и затоа се прават напори за заштита долж нејзиното поречие. По реката е наречен Савињскиот статистички регион, еден од современите региони на Словенија.

## Извор
Реката почнува како поток од водопадот Ринка и тече низ Логарската Долина во уредено корито. Тука водотекот се влева во потокот Језера и заедно ја образуваат Савиња. Овој поток е прогласен за природно наследство, а Ринка за еден од најубавите водоапди во земјата и највисок од дваесетте водопади во долината, со најдобар поглед од Камничкото Седло.

## Притоки
Главни притоки на Савиња се следниве:
* Јушеф и Клобаша кај Солчава
* Лучница кај Луче 
* Љубница кај Љубно
* Дрета кај Назарје
* Пака кај Шмарно на Пака
* Ложница и Воглајна со Худиња кај Цеље

## Сплаварење во минатото
Сè до Втората светска војна сплавовите имале имале важна улога во животот на поречните места. На левиот брег на реката во Цеље стои статуа „Сплавар“, изработена од Борис Калин 1961 г. во спомен на ова.

## Слики

SLO-Landscape06.JPG|Савиња меѓу Цеље и Лашко
Celjski grad.JPG|Савиња кај Цељскиот замок
2010 floods in Slovenia (2).jpg|Савиња во Лашко за времее на поплавата од 2010 г.


## Поврзано
* Савињски статистички регион
* Цељска Котлина

## Наводи

## Надворешни врски

* Состојба на Савиња на повеќе места:
** Назарје — водостој и проток за изминатите 30 дена
** Летуш  — водостој и проток за изминатите 30 дена
** Медлог — водостој и проток за изминатите 30 дена
** Лашко  — водостој и проток за изминатите 30 дена
** Велико Ширје  — водостој и проток за изминатите 30 дена

Категорија:Реки во Словенија
Драган Мутибариќ

**Драган Мутибариќ** (, ) — поранешен југословенски и српски фудбалер, член на југословенската репрезентација.

## Кариера
Роден е на 10 ноември 1946 година во Сомбор. Започнал да брани гол во 1960 година во Бечеј, а потоа како талентиран голман се преселил во Срем од Сремска Митровица и како младинец на овој клуб двапати бранел за репрезентацијата на Бачка и четири пати за селекцијата на Војводина, за подоцна да биде на голот и југословенската младинска репрезентација (1964).

Од 1966 до 1975 година, го достигнал зенитот на својата кариера во редовите на скопски Вардар, за кој бранел на преку 600 натпревари. Една сезона (1975/76) бил член на германскиот тим Шалке 04 од Гелзенкирхен, но бранел само на два натпревари во Бундеслигата.  Во 1978 година бранел во финалето на Купот на Југославија за Трепча против Риека, кога Риека победила со 1-0 во продолжението.

Покрај три натпревари за младинската и пет за младата репрезентација, тој бранел и на 10 натпревари за А селекцијата на Југославија. Дебитирал на 26 февруари 1969 година против Шведска во Сплит, а својот последен натпревар за државната репрезентација го одиграл на 28 октомври 1970 година против екипата на СССР во Москва.

Како член на скопски Вардар, во јули 1984 му истекол неговиот четиригодишен договор, и тој потпишал за Тетекс од Тетово како 38-годишник. Подоцна настапувал за Македонија Ѓорче Петров и Микрогранулат Гостивар, клуб од регионална лига, каде што ја завршил кариерата.

Во Вардар бил прогласен за најдобар голман на сите времиња. Пет години по ред бил прогласуван за најдобар спортист во Македонија. Од 1992 година, работел и како тренер на голманите во Вардар. Од 1992 до 1996 година бил тренер на голманите на македонската репрезентација. Живее во  Скопје во населбата Лисиче. Со сопругата Милица, имаат син Слободан.

## Поврзано
* Список на југословенски репрезентативци

## Наводи

## Надворешни врски
* Драган Мутибариќ на страницата *worldfootball.net*

Категорија:Македонски Срби
Категорија:Фудбалери на ФК Тетекс
Категорија:Фудбалери на ФК Шалке 04
Категорија:Фудбалери на ФК Вардар (Скопје)
Категорија:Фудбалски голмани
Категорија:Српски фудбалери
Категорија:Југословенски фудбалери
Категорија:Југословенски фудбалски репрезентативци
Венче Грујоски

**Венче Стојков Грујоски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. По завршувањето на основното училиште, бидејќи немал услови да се школува, останал земјоделски работник. Како симпатизер на ослободителното движење и напреден младинец, станал член на СКОЈ во 1943 година. Го помагал организирањето на младината, а во 1944 година се приклучил во редовите на Првата македонска бригада. Со Бригадата учествувал во борбите за ослободувањето на Охрид, Струга и Кичево, а потоа заминал на Сремскиот Фронт. Загинал во борба против Германците кај Дуго Село во близината на Загреб, во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Андре Дамјаноски

**Андре Марков Дамјаноски** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен обележје за паднатите борци и цивилни жртви во и од Малкоец, меѓу кои е ѝ името на Андре Дамјаноски.

## Животопис
Се занимавал со земјоделство. Како симпатизер на народно-ослободителното движење, во текот на 1942 година, а особено во летото 1943 година, активно работел како партиски работник. Бил претседател на селскиот комитет. Поради неговата активност, во 1943 година, бил уапсен од италијанските власти и бил однесен во Тирана од каде бил пуштен по шест месеци. Активноста ја продолжил ѝ по враќањето поради што бил повторно фатен и стрелан во селото на 8 мај во 1944 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Категорија:Затвореници и притвореници во Албанија
Крајни точки на Словенија

Ова е список на **крајните точки на [[Словенија]]**, односно месностите кои лежат најисточно, најзападно, најсеверно и најјужно, како и над  под секоја друга точка во земјата.

## Просторни крајности
* Најсеверна точка: 
*: Будинци, Општина Шаловци
* Најјужна точка: 
*: Дамељ, Општина Чрномељ
* Најисточна точка:  
*: Беница, Општина Лендава
* Најзападна точка: 
*: Брегињ, Општина Кобарид

## Висински крајности
* Највисока точка: 
*: Триглав (2.864 м)
* Најниска точка: 
*: Јадранско Море (0 м)

## Наводи

## Поврзано
* Граници на Словенија
* Географија на Словенија

Категорија:Географија на Словенија
Словенија
Категорија:Списоци за Словенија
Борис Дамјаноски

**Борис Билбилов Дамјаноски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Преку активноста покажана во првите ослободителни одбори во селото, станал член на КПМ. Во септември 1943 година, тој се приклучил во единиците на НОВ на Македонија во Групата баталјони, а со основањето на Првата македонско-косовска бригада, станал нејзин борец. Со Бригадата, тој заминал за егејскиот дел на Македонија, во познатиот Февруарски поход. По борбата кај Богомила, бил фатен од бугарските војници кај селото Никодин и по долги малтретирања бил стрелан кај Плетвар-Прилепско во февруари 1944 година.

## Поврзано

* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Василе Данилоски

**Василе Ташков Данилоски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство кое одвај можело да му овозможи да го доврши основното училиште. Тој бил од родот на Јордан Пиперката кој бил негов чичко. Како симпатизер на ослободителното движење се приклучил во редовите на Првата македонска бригада во есента 1944 година. Со Бригадата, тој учествувал во ослободувањето на Охрид и Кичево, а потоа со единиците на Петнаесеттиот македонски корпус учествувал во пробојот на Сремскиот фронт. Загинал во борба против Германците во април 1945 година кај местото Липошница.

## Поврзано

* Кичево и Кичевско во НОВ

## Наводи


Категорија:Учесници во НОБ
Трајан Дејаноски

**Трајан Јовев Дејаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство. Поради тешкиот живот бил принуден да замине на печалба во Белград каде бил пекарски работник. Во Белград, тој членувал во УРС-овите синдикати и учествувал во познатите Мартовски демонстрации во 1941 година. По окупацијата, тој се вратил во своето село каде почнал активно да работи за народно-ослободителното движење. Во 1942 година учествувал во штрајкот на патарските работници во село Извор, а од летото 1943 година, тој бил партизан во редовите на Кичевско-мавровскиот партизански одред. Со Одредот учествувал во повеќе дејствија, а во септември 1943 година бил на Буковиќ со познатата чета на комесарот Мирко Милески да ја брани слободната територија каде загинал заедно со другите борци од четата во борба со Германците и балистите на 1 октомври 1943 година.

## Поврзано

* Кичево и Кичевско во НОВ
* Мирко Милески
*Спиро Стојанов Ѓорески
*Мишко Дејанов Горески (Ѓорески)
*Ставре Дејаноски Ѓорески
*Ева Дејаноска-Вељанова

## Наводи


Категорија:Учесници во НОБ
Петре Димоски

**Петре Цветанов Димоски** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен обележје на сите борци од Мало и Големо Црско, меѓу кои е ѝ името на Петре Димоски.

## Животопис
Некое време работел во Кичево како угостителски работник. Воен рок служел во кралската југословенска војска, а во 1944 година, тој се приклучил во единиците на НОВ на Македонија и бил борец во Првата македонска бригада. Со Бригадата, тој учествувал во завршните борби за ослободувањето на Западна Македонија. Во ноември 1944 година, во борбите против Германците, за ослободувањето на Струга, загинал во селото Радолишта, Струшко.

## Поврзано

* Кичево и Кичевско во НОВ

## Наводи


Категорија:Учесници во НОБ
Михајле Дукоски

**Михајле М. Дукоски** ( во  —  во ) — македонски партизан, борец за слобода на Македонија и учесник во НОВ.

## Животопис
Бил доселен во селото Туин, каде бил оженет и живеел како домазет. По занимање бил земјоделец. Во 1943 година, тој активно работел во Народноослободителниот одбор, а потоа се приклучил во единиците на НОВ на Македонија во Томино Село, Порече, во Косовскиот баталјон. Во 1944 година, тој учествувал во завршните борби за ослободувањето на Гостивар и Тетово. Загинал во ноември 1944 година кај селото Лешок, Тетовско.

## Поврзано

* Кичево и Кичевско во НОВ

## Наводи


Категорија:Учесници во НОБ
Камничко-савињски Алпи

мини|десно|250п|Поглед на алпите.
[мини|десно|250п|Алпите гледани од австриска [Корушка]]

**Камничко-савињски Алпи** () — планински венец на Јужните Варовнички Алпи. Се протегаат во северна Словенија, а најсеверниот дел е во Австрија.

Западниот дел на венецот е наречен **Камнички Алпи** () во 1778 г. од научниците Балтазар Аке и Франц Ксавер фон Вулфен, по градот Камник (*Stein*) во долината на Камнишка Бистрица. Источниот дел е наречен **Савињски Алпи** (*Sanntaler Alpen*) или **Солчавски Алпи** (*Sulzbacher  Alpen*) од планинарот Јоханес Фришауф во 1875 г. по селото Солчава (*Sulzbach*) и реката Савиња (*Sann*).

## Географија
Алпите се смстени јужно од венецот Караванки, на словенечко-австриската граница, протегајќи се од реката Сава на запад до реката Савиња на исток, каде се наоѓаат соседните Словенечки Предалпи со венецот Похорје, Цељското Ридје кај реката Дравиња и Савското Ридје. На северозапад, е долината на потокот Бела која води до Бад Фелах (Бела), и ова е најјужна точка на Австрија.

Главниот венец во целост е во Словенија. Во минатото ја образувал границата помеѓу внатрешноавстриските војводства Корушка, Штаерска и Крањска. Тромеѓата се наоѓала на планината Корушка Ринка.

Под планината Скута има и мал ледник, кој е најисточниот ледник на Јужните Алпи.

## Врвови
Највисоки врвови се:
* Гринтовец (2.558 м)
* Кочна (2.540 м)
* Скута (2.532 м)
* Ојстрица (2.350 м)
* Сторжич (2.132 м)
* Плањава (2.394 м)
* Брана (2.253 м)
* Корушка Ринка (2.433 м)
* Мрзла Гора (2.203 м)
* Крофичка (2.083 м)
* Калшки Гребен (2.224 м)

Камничко-савињските Алпи имаат 28 врвови повисоки од 2.000 м. Во словенечкиот дел зфаќаат вкупна површина од . Три четвртини од планинските предели се прекриени со шуми, а повисоките врвови се голи и карпести.

Најважни превои се Језерско Седло (Зебергзател) помеѓу австриска Корушка и Општина Језерско во Словенија, како и Павличево Седло. На словенечката страна има скијалиште, а во Долината на Бела има лековита бања.

## Поврзано
* Список на планини во Словенија
* Список на планини во Австрија

## Наводи

## Надворешни врски

* Камничко-савињски Алпи на Hiking Trail 

Категорија:Јужни Варовнички Алпи
Категорија:Планински венци на Алпите
Категорија:Планински венци во Словенија
Категорија:Планински венци во Австрија
Категорија:Географија на Корушка
Похорје

мини|десно|250п|Црното Езеро
**Похорје** (; , *Bachern*) — средновисок шумовит планински венец јужно од реката Драва во североисточна Словенија, дел од Јужните Варовнички Алпи. Го геолошки поглед претставува дел од Централните Алпи и е сочинет од силикатни метаморфни и магматски карпи. Подрачјето е слабо населено со села од разбиен тип. Има неколку скијалишта.

## Географија
Венецот е алпски срт со засводени врвови на југ од реката Драва. Сместен е во триаголникот помеѓу градовите Марибор (на исток), Дравоград (на запад) и Словенске Коњице (на југ). На северозапад е ограничен од реката Мислиња, на југ од Витањската Низина, на исток се спушта во Дравското Поле, а на југоисток во пониските подножни возвишенија Подпохорске Горице. Големината му изнесува 50 км во правец исток-запад и 30 км од север кон југ, и зафаќа површина од . Највисоки места се Чрни Врх (*Schwarzkogel*, 1.543 м) и малку пониските врвови Велика Копа и Језерски Врх, кои се издигаат на 1.537 м. Околу 70&nbsp;% од површината е под шума.

## Геологија
Похорје е млад планински масив и претставуваат најјугоисточен дел на Централните Алпи. Ова е единствениот венец во Словенија изграден од силикатни карпи. Покрајните делови се направени од палеозојска метаморфни карпи, а средишните се магматски, особено од гранодиорит (наречен „похорски тоналит“) и дацит.

Близу селото Цезлак се наоѓа единственото познато лежиште на минералот цизлакит. Јужниот дел на похорје е познат по белиот мермер, кој се вади уште од римско време.

## Скијалишта
На Похорје се наоѓаат следниве скијалишта:
* Рогла
* Копе-Рибничко Похорје
* Мариборско Похорје
* Трије Краљи

## Поврзано
* Караванки
* Јужни Варовнички Алпи
* Штаерска (Словенија)

## Наводи

## Надворешни врски

* Портал на Похорје 
* Похорје — Туристички информативен центар на Марибор
* Планинарски патеки на Похорје

Категорија:Планински венци на Алпите
Категорија:Јужни Варовнички Алпи
Категорија:Планински венци во Словенија
Стефка Костадинова

**Стефка Георгиева Костадинова** (; родена на 25 март, 1965 година) ― бугарска пензионирана атлетичарка којa се натпреварувала во скок во височина. Нејзиниот светски рекорд од 2,09 метри сè уште е актуелен од 1987 година. Таа била олимписки шампион во 1996 година, двапати светски шампион, и пет пати World Indoor шампион. Таа е претседателка на Бугарскиот олимписки комитет од 2005 година .

## Рана кариера
Родена е во Пловдив, Костадинова посетувала специјално спортско училиште, но за прв пат се сретнала со скокови во височина во шесто одделение (12-13 годишна возраст) додека со атлетика започнала да се занимава во Софија, на денот кога таа цитирајќи, никогаш нема да го заборави (во WorldSport интервју од 2012 година)(5&nbsp;ft 4) и била информирана дека поставила светски рекорд за нејзината возраст, ист како и светскиот рекорд за возрасни жени во 1941 година.

## Наводи

Категорија:Родени во 1965 година
Доријан Чолаку

**Доријан Чолаку** (роден на 2 јуни 1977 година) ― албански фрлач на кладиво.

Чолаку е роден во Тирана. Тој настапил на Летните олимписки игри 2004. Тој бил пласиран триесет и првиот во квалификациските рунди на натпреварувањето, со фрлање од 70,06 метри. На Летните олимписки игри во Пекинг 2008 година, тој успешно го фрлил кладивото на теренот при неговиот трет и последен обид, на 70,98 метри. Чолаку, сепак, не успеал да напредува во финалето со фрлање кладиво, бидејќи се пласирал на вкупно дваесет и осмо место во квалификациските рунди.

## Натпреварувачки успех

## Наводи
 

## Надворешни врски
* Профил на Дорија Чолаку на Светска атлетика (Меѓународното атлетско здружение)
* Олимписки профил на NBC

Категорија:Родени во 1977 година
Категорија:Луѓе од Тирана
Категорија:Живи луѓе
Категорија:Албански олимпијци
Авганистан на Светското првенство во атлетика 2009

**[[Авганистан]]** испратил двајца натпреварувачи на **[[Светско првенство во атлетика 2009|Светското првенство во атлетика 2009]]** кое било одржано во Берлин.

## Избор на состав

## Резултати

### Мажи

### Жени

## Наводи

## Надворешни врски

* Службена мрежна страница на натпреварувањето

Категорија:Светско првенство во атлетика 2009
Недим Човиќ

**Недим Човиќ** (роден на 27 мај 1988 година во Сараево) ― босанскохерцеговски поранешен спринтер. Од 2010 година, тој држи национални рекорди на 100 метри, 200 метри и штафетата 4 × 100 метри. Дополнително, тој ја претставувал својата земја на Европското првенство во атлетика во 2010 година, како и четири изданија на Европскиот куп и Европските тимски првенства помеѓу 2006 и 2010 година, каде што успеал да заврши неколку подиуми.

Од 2019 година, тој работел како кондициски тренер на фудбалскиот клуб Железничар Сараево.

## Најдобри лични резултати
**Надвор**

* 100 метри - 10,42 (+0,2&nbsp;м/с, Велење 2010)
* 200 метри - 21,05 (+0,9&nbsp;м/с, Сараево 2010)

**Во затворен простор**

* 60 метри - 6,98 (Атина 2008)

## Наводи
 

## Надворешни врски

* Профил на Недим Човиќ на Светска атлетика (Меѓународното атлетско здружение)
Категорија:Живи луѓе
Категорија:Родени во 1988 година
Категорија:Босански атлетичари
Дадаш Ибрахимов

**Дадаш Ибрахимов** (роден на 4 јули 1976 година) ― азербејџански спринтер. Тој настапил на машките 200 метри на Летните олимписки игри 2004.

## Наводи
 
Категорија:Живи луѓе
Категорија:Родени во 1976 година
Категорија:Азербејџански атлетичари
Категорија:Азербејџански олимпијци
Дрита Ислами

**Дрита Ислами** (родена на 1 август 1996 година) ― македонски женски тркач со пречки. Таа настапила на Летните олимписки игри 2016 во женската трка на 400 метри со пречки; нејзиното време од 1:01.18 во почетната рунда не ја квалификувало за полуфинале. Дрита Ислами е истовремено национален рекордер на Македонија на 400 метри со пречки.

## Наводи
 
Категорија:Македонски Албанци
Категорија:Живи луѓе
Категорија:Родени во 1996 година
Категорија:Македонски олимпијци
Валамара

**Валамара** (; ) — планина во Горичката и Елбасанската област, југоисточна Албанија. Дел е од поголема низа планини кои се протегаат од север-североисток кон југ-југозапад, помеѓу долините на Шкумба на север и Девол на југ. Оваа планина е меѓу планините со најголема топографска истакнатост во Европа.

Највисоките делови изобилуваат со остатоци од глацијација во минатото, кога циковидните езера и вдлабнатини биле покриени со ледници. Денес на Валамара има барем осум леднички езера. Од источниот крај извираат неколку реки, меѓу кои е Шкумба, трета по должина во земјата. Западниот и јужниот раб се одводнуваат од Девол, кој издлабил стрмна клисура меѓу планините.

Главниот срт е доста сиромашен со дрва, додека пак пониските делови се шумовити, и тука живее кафеавата мечка. Ледничките езера се во јужниот дел. 

## Најблиски населени места
* Лење
* Поградец
* Острелица
* Долно Грабово
* Горно Грабово
* Бица

## Поважни врвови
* Валамара (*Maja e Valamarës*, 2.373 м)
* Топчест Камен (*Maja e Gurit të Topit*, 2.120 м)   
* Лењска Планина (*Mali i Lenies*, 2.012 м)

## Поврзано
* Планини во Албанија

## Наводи

## Надворешни врски

* Валамара на Peakbagger 

Категорија:Планини во Албанија
Категорија:Горица (област)
Категорија:Елбасан (област)
Човекот со златен колт (филм)

**„Ворлок“**, познат и како **„Човекот со златен колт“** (англиски: *Warlock*) — американски филм од 1959 година, во режија на Едвард Дмитрик (Edward Dmytryk) по сценариото на Роберт Алан Ортур (Robert Allan Aurthur), засновано врз романот на познатиот писател Оукли Хол (Oakley Hall). Главните улоги ги толкуваат: Хенри Фонда (Henry Fonda), Ентони Квин (Anthony Quinn), Дороти Мелоун (Dorothy Malone), Долорес Мајклс (Dolores Michaels), Ричард Арлен (Richard Arlen), Дон Бедоу (Don Beddoe) и Ричард Видмарк (Richard Widmark). Филмот се одликува со добро режирани акциски сцени и со многу добро разработени ликови.

## Синопсис
Во градот Ворлок во државата Јута се населува една банда која постојано предизвикува немири и вооружени престрелки. Затоа, жителите на градот решаваат да го ангажираат славниот револвераш Клеј Блејсдел (го игра Фонда), кој треба пред насилниците да глуми дека е новиот шериф. Набргу, тој се појавува во градот со својот пријател, коцкарот Том Морган (го игра Квин) и ја отстранува бандата. Еден ден, неколку припадници на бандата ја ограбуваат кочијата која патува кон Ворлок, а Морган скришно убива еден патник. По тој настан, Џони Ганон (го игра Видмарк), еден од бандитите кои во меѓувреме се покајува, станува нов шериф, решен да стави крај на насилствата во градот. Истовремено, во градот се појавува Лили, која смета дека Блејсдел и Морган се виновни за убиството на патникот од кочијата, кој е брат на нејзиниот некогашен свршеник кого го убил Блејсдел. По некое време, во градот се враќаат неколку членови на бандата, меѓу кои и брат му на Ганон, кој го предизвикува на двобој Блејсдел и притоа погинува. Тогаш, Ганон ги посетува бандитите и им забранува повеќе да влегуваат во Ворлок, но водачот на бандата го претепува и му ја повредува раката. Утредента, бандата влегува во градот, а Лили (која во меѓувреме се заљубува во Ганон) го моли Блејсдел да му помогне на Ганон. Во таа прилика, Блејсдел дознава дека Морган го наместил да го убие свршеникот на Лили. Кога Блејсдел му кажува на Морган за намерата да му помогне на Ганон, да се ожени и да остане да живее во Ворлок, Морган му го зема револверот и не му дозволува да излезе надвор. За тоа време, со помош на граѓаните на Ворлок, Ганон успева да ја совлада бандата. Тогаш, пијаниот Морган дивее низ улиците на градот и го предизвикува Блејсдел на двобој. Така, Блејсдел е принуден да го убие својот најверен пријател, а потоа подметнува пожар во хотелот, оставајќи да изгори телото на Морган. Утредента, Блејсдел излегува на двобој со Ганон при што ги фрла револверите на улицата и го напушта градот.

## Наводи

Категорија:Американски филмови
Категорија:Вестерни
Категорија:Филмови на англиски јазик
Категорија:Филмови од 1959 година
Категорија:Филмови на Едвард Дмитрик
Категорија:Филмови со Хенри Фонда
Категорија:Филмови со Дон Бедоу
Категорија:Филмови со Ричард Арлен
Категорија:Филмови со Долорес Мајклс
Категорија:Филмови со Дороти Мелоун
Категорија:Филмови со Ричард Видмарк
Категорија:Филмови со Ентони Квин
Категорија:Филмови чие дејствие се одвива во Јута
Градска општина Птуј

**Градска општина Птуј** () — една од 11-те градски општини во Словенија, сместена во североисточниот дел на земјата. Седиште на општината е гратчето Птуј, а покрај него општината опфаќа уште 9 населени места (села).

## Населени места
Општината ги опфаќа следниве населени места:
* Грајена
* Грајеншчак
* Кицар
* Крчевина при Вурбергу
* Местни Врх
* Пациње
* Подвинци
* Птуј
* Сподњи Веловек
* Спухља
Етем Дурмишоски

**Етем Севков Дурмишоски** (во  —  во ) — македонски партизан од турско потекло, борец за слобода на Македонија и учесник во НОВ.

## Животопис
Се занимавал со земјоделство. Во Народноослободителната борба стапил во есента 1943 година во Групата баталјони. За неговата понатамошна активност не се знае ништо. Се знае само дека загинал во пролетта 1944 година на територијата на Албанија.

## Поврзано

* Кичево и Кичевско во НОВ

## Наводи


Категорија:Учесници во НОБ
Дончо Дуцароски

**Дончо Андрев Дуцароски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегувал од селско семејство, кое претежно се занимавало со земјоделство. Во Народноослободителната војска се приклучил во септември 1944 година во редовите на Шестата македонска бригада. Со Бригадата, тој учествувал во завршните борби за ослободување на Западна Македонија. Во борбите со балистите на Сува Гора бил тешко ранет и пренесен во болницата во Тетово каде подлегнал на добиените рани во декември 1944 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Камил Алиев

**Камил Алиев** (роден на 15 октомври 1991 година) ― спортист со оштетен вид од Азербејџан, кој се натпреварува во класификацијата Т12 во скокови во далечина и спринт. Тој освоил сребрен медал во скок во далечина на Летните параолимписки игри 2016.

## Наводи
 
Категорија:Живи луѓе
Категорија:Родени во 1991 година
Категорија:Азербејџански атлетичари
Категорија:Азебејџански параолимпијци
Човекот не е птица

**„Човекот не е птица“** (српски: *Човек није тица*) — југословенски филм од 1965 година, во режија на Душан Макавеев. Главните улоги ги толкуваат: Милена Дравиќ, Јанез Врховец, Ева Рас, Столе Аранѓеловиќ и Борис Дворник.

## Синопсис
Еден постар, ценет стручњак привремено доаѓа во еден индустриски град, заради монтажа на една машина. Во куќата каде што живее како потстанар, тој запознава млада фризерка и почнува љубовна романса со неа. Таа врска предизвикува необични последици откако во нивниот однос ќе се вмешаат еден млад возач и еден патувачки циркус.

## Наводи

Категорија:Југословенски филмови
Категорија:Српски филмови
Категорија:Црно-бели филмови
Категорија:Филмови на српски јазик
Категорија:Филмови од 1965 година
Категорија:Филмови на Душан Макавеев
Категорија:Филмови со Милена Дравиќ
Категорија:Филмови со Ева Рас
Категорија:Филмови со Јанез Врховец
Категорија:Филмови со Борис Дворник
Категорија:Филмови со Столе Аранѓеловиќ
Кариеристки (филм од 1997)

**„Кариеристки“** (англиски: *Career Girls*) — британско-француски филм од 1997 година, во режија на Мајк Ли (Mike Leigh), кој е автор и на сценариото. Главните улоги ги толкуваат: Кетрин Картлиџ (Katrin Cartlidge), Линда Стедман (Lynda Steadman) и Кејт Баерс (Kate Byers). Основните теми со кои се занимава филмот се: младоста, љубовта, сексот и спомените. Тој е истовремено трогателен и тажен, а повремено и забавен.

## Синопсис
Две млади жени го обновуваат своето пријателство и повторно стануваат блиски, откако нивните животни патишта се разминале по дипломирањето пред шест години.

## Наводи

Категорија:Британски филмови
Категорија:Француски филмови
Категорија:Филмови на англиски јазик
Категорија:Филмови од 1997 година
Категорија:Филмови на Мајк Ли
Категорија:Филмови со Кетрин Картлиџ
Категорија:Филмови со Линда Стедман
Категорија:Филмови со Кејт Баерс
Категорија:Филмски комедии
Силјан Ѓeшкоски

**Силјан Радев Ѓешкоски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Како земјоделец и симпатизер на народно ослободителното движење, цело време го помагал *движењето*, а од есента 1944 година, тој се приклучил во редовите на Шестата бригада. Со Бригадата, тој учествувал во борбите за ослободувањето на Кичево на 15 ноември 1944 година, и загинал во борба против балистите, покрај реката Сушица во близината на градот.

## Поврзано

* Кичево и Кичевско во НОВ

## Наводи


Категорија:Учесници во НОБ
Александр Јуков

**Александр Јуков** (роден на 25 јануари 1965 година) ― пензиониран молдавски скокач со стап.

Тој настапил на атлетиката на Олимписките игри во 1996, како и на Европските првенства во сала во 1994 и 1996, но без да стигне до последната рунда.

Неговиот личен рекорд бил 5,75 метри, постигнат во мај 1990 година во Тбилиси.

## Надворешни врски
* Профил на Александр Јуков на Светска атлетика (меѓународното атлетско здружение)
 
Категорија:Живи луѓе
Категорија:Родени во 1965 година
Категорија:Молдавски олимпијци
Категорија:Молдавски атлетичари
Богдан Ѓорѓиоски

**Богдан Нацев Ѓорѓиоски** ( во  —  во ) — македонски партизан, борец за слобода на Македонија и Југославија, учесник во НОВ.
[лево|мини|Споменик на борците од [Народноослободителна војска на Македонија|НОВ на Македонија во Светораче, меѓу кои е запишан и Богдан Ѓорѓиоски.]]

## Животопис
Потекнувал од селско сиромашно семејство, поради што уште млад бил принуден да оди на печалба во Белград каде работел како пекарски работник. Како напреден младинец, активно го помагал народно ослободителното движење ѝ во пролетта 1944 година се приклучил во единиците на НОВ во Белград. Загинал во борбите за конечното ослободување на Белград во ноември 1944 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Јасминка Губер

**Јасминка Губер** (родена на 10 август 1985 година) ― босанскохерцеговска жена тркач на средно растојание. Таа настапила на женските 1500 метри на Летните олимписки игри 2004.

## Наводи

Категорија:Живи луѓе
Категорија:Родени во 1985 година
Категорија:Босански атлетичари
Категорија:Босански олимпијци
Даниела Кулеска

**Даниела Кулеска** (родена на 13 април 1981 година) ― македонска жена тркач на средно растојание. Таа настапила на женските 1500 метри на Летните олимписки игри 2000.

## Наводи

Категорија:Живи луѓе
Категорија:Родени во 1981 година
Категорија:Македонски олимпијци на Летните олимписки игри - 2000
Категорија:Македонски атлетичарки
Орхан Асланов

**Орхан Асланов** (роден на 24 март 1995 година) ― азербејџански параолимписки спортист стручен за скок во далечина. Тој го претставувал Азербејџан на Летните параолимписки игри 2020.

## Наводи
 
Категорија:Живи луѓе
Категорија:Родени во 1995 година
Категорија:Азербејџански атлетичари
Категорија:Азербејџански параолимпијци
Мито Ѓорѓијоски

**Мито Лубев Ѓорѓиjоски** ( во  —  во ) — македонски партизан, борец за слобода на Македонија и Југославија, учесник во НОВ.

## Животопис
Потекнувал од селско семејство. По завршувањето на основното училиште во Белград, го изучил пекарскиот занает. По окупацијата, место да се врати во своето село, продолжил да работи во Белград. Во 1943 година почнал активно да работи за народно ослободителното движење, а во пролетта 1944 година им се приклучил на партизанските единици. Учествувал во завршните борби за ослободувањето на Југославија и загинал при пробојот на Сремскиот Фронт кај Брчко во борба со Германците во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Иван Борг

**Иван Борг** (роден на 20 јуни 1984 година) ― поранешен малтешки атлетски спринтер. Тој ја претставувал својата земја на натпреварувањата на ИМЕД, МУСФ и Светската атлетика од 2005 до 2013 година. На ИМЕД 2006, тој бил дел од малтешкиот тим 4 × 400 метри, кои освоиле сребрен медал.

Неговиот настап на 10.71 метри на 100 метри во Ниор, Франција ја предводел нацијата во 2010 година, и останува едно од најбрзите времиња што ги постигнал некој малтешки атлетичар.

Последен пат настапил на Ирското колегијално првенство во затворен простор 2013, за НУИГ. Од неговото пензионирање од натпреварувањето, Борг спорадично го покрива спортот во медиумите.

## Наводи
 
Категорија:Живи луѓе
Категорија:Родени во 1984 година
Категорија:Малтешки атлетичари
Божидар Ѓурашковиќ

**Божидар Ѓурашковиќ** (црногорски: Божидар Ђурашковић; роден на 27 декември 1924 година) ― поранешен југословенски тркач на средно растојание кој настапил на Летните олимписки игри 1952. Тој е роден во Улцињ.

## Наводи

Категорија:Родени во 1924 година
Категорија:Југословенски олимпијци
Категорија:Југословенски атлетичари
Категорија:Црногорски атлетичари
Цветан Ѓорѓиоски

**Цветан Ј. Ѓорѓиоски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделски работник. Во ослободителната војска на Македонија, тој стапил во есента 1944 година, во единиците на Петнаесеттата македонска бригада. Со Бригадата, тој учествувал во борбите за конечното ослободување на Македонија. Во ноември 1944 година, во последните борби за ослободувањето на Кичево, тој загинал кај селото Колари во борба против балистите.

## Поврзано

* Кичево и Кичевско во НОВ

## Наводи


Категорија:Учесници во НОБ
Ставре Здравески

**Ставре Грујов Здравески** ( во  —  во ) — македонски партизан, борец за слобода на Македонија и учесник во НОВ.
[мини|Спомен-чешма за борците од [Народноослободителна војска на Македонија|НОБ на Македонија од селото Јудово|лево]]

## Животопис
Поради сиромаштијата во семејството, тој бил принуден да оди на печалба во Бугарија, но со почетокот на Втората светска војна се вратил во своето родно село, каде бил мобилизиран од бугарските окупаторски власти. По отслужување на дел од воениот рок, користејќи отсуство, дошол во своето село ѝ повеќе не се вратил во бугарската војска, туку во 1944 година се приклучил во ослободителната војска на Македонија, а подоцна бил распореден во единиците на Првата македонска бригада. Како борец учествувал во борбите за конечното ослободување на Македонија. Загинал во септември 1944 година во борба со балистите.

## Поврзано

* Кичево и Кичевско во НОВ

## Наводи


Категорија:Учесници во НОБ
Вело Змејкоски

**Вело Ѓенков Змејкоски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил столар. Од почетокот на Војната, поточно од 1942 година, како напреден младинец, станал член на СКОЈ, а потоа член на КПМ и одржувал курирски врски на теренот. Во пролетта 1943 година, партиските активности од ќелијата во која членувал ѝ тој, сакајќи да поврзат неколку италијански војници и да ги испратат во Одредот, биле откриени, а Вело преку Карбуница заминал во Лопушник каде се приклучил во Кичевско-мавровскиот партизански одред. Со Одредот учествувал во повеќе акции: Пресека, Карбуница и други борби. Во септември 1943 година, со четата на комесарот Мирко Милески заминал на границата на слободната територија-Буковиќ, каде загинал на 1 октомври 1943 година во борбата со Германците и балистите.

## Поврзано

* Калина Змејкоска
* Загорка Змејкоска
* Кичево и Кичевско во НОВ
* Мирко Милески

## Наводи


Категорија:Учесници во НОБ
Венче Илиоски

**Венче Јорданов Илиоски** ( во  —  во Стризивојна, Независна Држава Хрватска) — македонски партизан, борец за слобода на Македонија и учесник во НОВ.
[лево|мини|Споменик на борците од [Народноослободителна војска на Македонија|НОВ на Македонија во Светораче, меѓу кои е запишан и Венче, но како Илиески.]]

## Животопис
Се занимавал со земјоделство. Како напреден младинец и определен за народноослободителното движење, во август 1944 година, тој се приклучил во редовите на Првата македонска бригада. Со Бригадата учествувал во борбите низ Охридско и Кичевско, а потоа во состав на Петнаесеттиот корпус заминал на Сремскиот фронт каде загинал при еден пробив кај местото Стризивојна во април 1945 година.

## Поврзано

* Кичево и Кичевско во НОВ

## Наводи


Категорија:Луѓе од Речани (Зајаско)
Категорија:Учесници во НОБ
Петре Илиоски

**Петре Костев Илиоски** ( во  —  во ) — македонски партизан, борец за слобода на Македонија и учесник во НОВ.
лево|мини|Чешма со спомен-плоча од НОБ во селото Белица, Кичевско. Петре е запишан како Петруш К. Илиески.

## Животопис
Бидејки немал услови да го продолжи школувањето, по завршувањето на основното училиште бил принуден да оди на печалба во Шабац каде работел како угостителски работник. По окупацијата се вратил во своето родно село и како напреден младинец доброволно им се приклучил на редовите на народно ослободителната војска на Македонија во пролетта 1944 година. Учествувал ѝ во повеќе борби за конечното ослободување на Западна Македонија, а со единиците на Петнаесеттиот корпус учествувал на Сремскиот фронт, каде загинал при една борба со Германците во мај 1945 година кај месноста Седларево.

## Поврзано

* Кичево и Кичевско во НОВ

## Наводи


Категорија:Учесници во НОБ
Стојан Илиоски

**Стојан Јакимов Илиоски** ( во  —  во ) — македонски партизан, борец за слобода на Македонија и учесник во НОВ.

## Животопис
Роден е во семејство кое претежно се занимавало со земјоделие. Како симпатизер на народно ослободителното движење, активно се вклучил во народно ослободителната војска на Македонија во есента 1944 година, во редовите на Првата македонска бригада. Со Бригадата, тој зел учество во борбите за конечното ослободување на Македонија. Учествувал во борбите за Кичево, Гостивар, а потоа во составот на Четириесет и осмата дивизија заминал на Сремскиот фронт. Загинал во борба против Германците кај Славонска Пожега кон крајот на април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Душко Еремоски

**Душко Василов Еремоски** ( во  —  во ) — македонски партизан, борец за слобода на Македонија и учесник во НОВ.

## Животопис
Се занимавал со земјоделие. Како симпатизер на Народноослободителното движење во септември 1943 година заминал партизан во редовите на Кичевско - мавровскиот партизански одред, а од ноември 1943 година станал борец во Првата македонско - косовска бригада. Со Бригадата учествувал во познатиот Февруарски поход каде се истакнал како храбар борец. По враќањето на Бригадата од Егејскиот дел на Македонија во летото 1944 година, бил фатен од балистите во една куќа во Кичево и бил убиен во септември 1944 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Ставре Ѓорески

**Ставре Дејанов (Дејаноски) Ѓорески** ( во  —  во ) — македонски партизан, борец за слобода на Македонија и припадник на НОВ.
[лево|мини|Спомен обележје од [Народноослободителна војска на Македонија|НОВ, во селото Кленоец на кое е испишано името на Ставре, но запишан е како Дејаноски.]]

## Животопис
По занимање бил столар, а работел ѝ како земјоделец. По окупацијата на Македонија, тој се определил за борба против окупаторот. Од пролетта 1943 година, тој активно соработувал со народно ослободителното движење и извршувал партиски задачи. Неговата активност била откриена од балистите и бил убиен на 6 октомври 1943 година во Кленоец.

## Поврзано

* Кичево и Кичевско во НОВ
*Мишко Дејанов Ѓорески
** Спиро Стојанов Ѓорески
** Љубица Ѓореска
** Трајан Дејаноски

## Наводи


Категорија:Учесници во НОБ
Исеин Исеиноски

**Исеин Акиов Исеиноски** *(Исеин Акиоски)* ( во  —  во ) — македонски партизан од турска народност, борец за слобода на Македонија и учесник во НОВ.
[мини|Спомен биста на Исеин (Акиоски) Исеиноски во [Кичево.|лево]]

## Животопис
Роден е во многу сиромашно семејство. Поради голема сиромаштија во семејството, бил принуден да работи како куќен помошник кај доктор Кржиќ, а потоа работел во Поштата. Иако бил од турската народност, како напреден младинец во градот, имал чести контакти со партиските позадинци ѝ во пролетта 1942 година станал член на СКОЈ, а подоцна и член на КПМ во Кичево. Со капитулацијата на фашистичка Италија, Месниот комитет на КПМ за Кичево, му доделил доверлива задача испраќајки го со пошта до Главниот штаб на НОВ во Лопушник. Со повлекувањето на партизанските единици од слободно Кичево во октомври 1944 година, Исеин заминал во партизани ѝ станал курир на Главниот штаб и делегатот на ЦК КПЈ Светозар Вукмановик - Темпо. Бидејќи го познавал албанскиот јазик, служел како врска помеѓу Главниот штаб и Бригадата со која заминал за Егејска Македонија каде, исто така, продолжил со својата курирска задача патувајќи често и долго по беспаќа и низ опасности што се заканувале од сите страни. Во есента 1944 година, извршувајќи една таква задача, загинал кај месноста Ќафасан во близината на Струга.

Една улица во Кичево е именувана по него.

## Поврзано

* Кичево и Кичевско во НОВ
* Шукрија Исеиноски

## Наводи


Категорија:Учесници во НОБ
Легенда за изгубените (филм од 1957)

**„Легендата за изгубените“** (англиски: *Legend of the Lost*) — американско-италијански филм од 1957 година, во режија на Хенри Хатавеј (Henry Hathaway) по сценариото на Роберт Преснел Јуниор (Robert Presnell Jr.) и Бен Хехт (Ben Hecht). Главните улоги ги толкуваат: Џон Вејн (John Wayne), Софија Лорен (Sophia Loren), Росано Браци (Rossano Brazzi), Курт Кашнар (Kurt Kasznar), Ибрахим Ел Хадиш (Ibrahim El Hadish), Анџела Порталури (Angela Portaluri) и Соња Мозер (Sonia Moser). Филмот е снимен во Либија, а се истакнува со извонредната фотографија, дело на Џек Кардиф (Jack Cardiff).

## Синопсис
Дукас (го игра Кашнар) е управник на мал град во Северна Африка во периодот на француското колонијално владеење. Него го посетува угледниот гостин од Европа, отмениот Пол Бонар (го игра Браци), кој организира експедиција во внатрешноста на Сахара со цел да пронајде еден стар, изгубен град. Дукас му препорачува како водич да го ангажира локалниот авантурист Џо Џенуари (го игра Вејн), а во експедицијата им се придружува и убавата Дита (ја игра Лорен)...

## Наводи

Категорија:Американски филмови
Категорија:Италијански филмови
Категорија:Авантуристички филмови
Категорија:Филмови на англиски јазик
Категорија:Филмови од 1957 година
Категорија:Филмови на Хенри Хатавеј
Категорија:Филмови со Џон Вејн
Категорија:Филмови со Софија Лорен
Категорија:Филмови со Росано Браци
Категорија:Филмови со Курт Кашнар
Категорија:Филмови со Ибрахим Ел Хадиш
Категорија:Филмови со Анџела Порталури
Категорија:Филмови со Соња Мозер
Категорија:Филмови чие дејствие се одвива во Сахара
Категорија:Филмови снимени во Либија
Дамељ

**Дамељ** (; ) — село над левиот брег на реката Колпа (Купа) во Општина Чрномељ, југоисточна Словенија. Се наоѓа во подрачјето Бела Краина на традиционалната област Долењска, денес во статистичкиот регион Југоисточна Словенија. Во 2020 г. населението броело 37 жители. 

Дамељ е најјужното населено место во Словенија, сместено на самата граница со Хрватска. Преку реката, од хрватска страна, е селото Дамаљ (во околината на Врбовско), чие име сведочи за заедничкото минато на овие две места.

Селската црква е посветена на Архангел Михаил и ѝ припаѓа на Виничката парохија. Градбата е  готски храм, преработен во 1664 г. Главниот олтар е изработен на крајот од XVII век.

## Поврзано
* Бела Краина
* Крајни точки на Словенија

## Наводи

## Надворешни врски

* Дамељ на Геопедија 

Категорија:Општина Чрномељ
Средноевропска Низина

мини|десно|300п|Средноевропската Низина означена со зелено.
**Средноевропска Низина** (наречена и **Северноевропска Низина**) — геоморфолошки регион во Европа, и тоа претежно во Полска, Данска, Германија, Белгија, и Холандија (Ниските Земји), со мали делови во северна Франција и Чешка.

Сочинет е од ниските рамници помеѓу подрачјата со херцинска орогенеза на југ и брегот на Северното и Балтичкото Море на север, одвоени од полуостровот Јитланд во Данска. Оваа низина е поврзана со Источноевропската Низина, заедно образувајќи ја големата Европска Низина.

## Географија
Низината има надморска височина од 0 до 200 м. Во најголем дел се состои од обработливи површини, но има и тресетишта, вресишта и езера.

На северноморскиот брег се среќава пространото плимно подрачје Ваденско Море. На балтичкиот брег се слатководните лагуни — Шчеќинскиот, Висланскиот и Курскиот Залив.

## Местоположба
Средноевропската Низина ги опфаќа Фландрија (северна Белгија и северна Франција), Холандија, Северна Германија, Данска и најголемиот дел од средишно-западна Полска; во мали делови навлегува во Чешка и југозападна Шведска. Во оваа смисла може да се нарече и Северноевропска Низина.

Некои сметаат дека низината опфаќа и делови од Источна Англија поради нејзиниот низински карактер и нејзината поврзаност со континентот во текот на последното ледено време. Северноевропската Низина се протега и по дното на Балтикот.

## Реки
Најкрупни реки кои се одводнуваат во низината се Рајна, Емс, Везер, Елба, Одра и Висла.

## Наводи

## Надворешни врски
* Lowlands-L — меѓународна заедница за посветена на низината и нејзините јазично-културни одлики 
* Карта на низината со врски 

Категорија:Рамници во Европа
Категорија:Низини
Категорија:Географија на Европа
Слава (филм од 2016)

**„Слава“** — бугарско-грчки филм од 2016 година во режија на Кристина Грозева и Петар Валчанов, кои се автори и на сценариото. Главните улоги ги играат: Стефан Денољубов, Маргита Гошева и Александра Ангелова. Филмот освоил повеќе награди, како: наградите на Бугарската филмска академија во четири категории (главна женска улога, најдобар филм, најдобро сценарио и најдобар режисер), наградата на филмските критичари на фестивалот во Даблин (за најдобро сценарио), наградата на за најдобар странски филм на фестивалот во Единбург итн.

## Синопсис
Еден мирен и повлечен бугарски железнички работник наоѓа голем износ пари, расфрлани на железничката пруга и ги пријавува во полицијата. Јулија Стајкова, раководителка на одделот за односи со јавноста на министерот за транспорт, сака да го искористи случајот за да го оттргне вниманието на јавноста од корупцискиот скандал. Така, тој станува жртва на бирократијата, а тоа е крај на неговиот мирен живот...

## Наводи

Категорија: Филмови на Кристина Грозева
Категорија: Филмови на Петар Валчанов
Категорија: Филмови со Стефан Денољубов
Категорија: Филмови со Маргита Гошева
Категорија: Филмови со Александра Ангелова
Категорија: Бугарски филмови
Категорија: Грчки филмови
Категорија: Филмови на бугарски јазик
Категорија: Филмови од 2016 година